宁波书城

宁波书城是中国浙江省宁波市一只图书零售卖场，勒垃鄞州区甬江边丄，渠个用地原先是太丰面粉厂个旧址。宁波书城由宁波日报报业集团勒2007年6月9号投资宁波书城，勒垃2010年5月8号开放。落成时渠是华东地区顶大个图书零售卖场。

 工业遗存利用 
宁波书城内保留的烟囱和水塔|thumb|right|150px
宁波书城用地勒垃原太丰面粉厂旧址里相，渠个改造工程由工业遗存建筑改造大师，德国人温克设计，经沈磊、王澍、艾未未、马清运等专家评审而畀选中。宁波书城主体建筑高66米，表面使用贴附红砖个混凝土来装饰。箇是箇种建筑形式勒垃中国大陆首次采用。太丰面粉厂原有个烟囱畀看作宁波工业发展史个象征，保留下来，当中央空调系统烧天然气个排气孔。而面粉厂原有面粉筒则成为文化艺术工坊。

宁波书城改造原面粉厂建筑列表如下：
 建筑编号 老用途 新用途 2号楼 办公楼 会所 3号楼 面粉筒 文化艺术工坊 4号楼 仓库 商场 5号楼 仓库 集中式教育培训中心 6号楼 楼梯塔 媒体塔 7号楼 锅炉房 文化餐饮

 但丁雕像 
勒垃宁波书城广场，还有得座但丁雕像，是按照佛罗伦萨市中心圣十字教堂前个隻1:1造个，全高4.35米，重毛3吨。为仔适应书城整体环境，雕像底座做了眼修改。2011年10月14号凌晨，但丁雕像完成安装。2011年10月20号下半日，作为第15届宁波国际服装节风格隻主要活动，但丁雕像落成典礼勒垃宁波书城举行。

 参考资料 

Category:鄞州区建筑物